Ο ΠΕΡΙ ΑΝΑΠΑΡΑΓΩΓΗΣ ΤΩΝ ΖΩΩΝ ΝΟΜΟΣ ΤΟΥ 2022

Κανονισμοί δυνάμει του άρθρου 9

|  |  |  |  |  |
| --- | --- | --- | --- | --- |
| Προοίμιο. | Για σκοπούς- | | | |
|  |  |  | | |
| Επίσημη Εφημερίδα της  της Ε.Ε.:L 224, 18.8.1990,  σ.60. | (α) | εναρμόνισης με την πράξη της Ευρωπαϊκής Ένωσης με τίτλο «Οδηγία 90/428/ΕΟΚ του Συμβουλίου της 26ης Ιουνίου 1990 σχετικά με το εμπόριο ιπποειδών που προορίζονται για αγώνες και με τους όρους συμμετοχής στους αγώνες αυτούς», όπως αυτή εκάστοτε τροποποιείται ή αντικαθίσταται και | | |
|  |  |  | | |
|  | (β) | καλύτερης εφαρμογής των πράξεων της Ευρωπαϊκής Ένωσης με τίτλο- | | |
|  |  | | | |
| Επίσημη Εφημερίδα της  Ε.Ε.: L 104, 22.4.1992,  σ. 77. |  | «Απόφαση 92/216/ΕΟΚ της Επιτροπής της 26ης Μαρτίου 1992 σχετικά με τη συγκέντρωση δεδομένων όσον αφορά την συμμετοχή σε αγώνες ιπποειδών που αναφέρονται στο άρθρο 4 παράγραφος 2 της οδηγίας 90/428/ΕΟΚ του Συμβουλίου», όπως αυτή εκάστοτε τροποποιείται ή αντικαθίσταται· | | |
|  |  |  | | |
| Επίσημη Εφημερίδα της  Ε.Ε.: L 112, 5.5.2010,  σ. 8. |  | «Απόφαση 2010/256/ΕΕ της Επιτροπής της 30ης Απριλίου 2010 για τροποποίηση της απόφασης 92/216/ΕΟΚ όσον αφορά τη δημοσίευση του καταλόγου των συντονιστικών αρχών για τους αγώνες ιπποειδών», όπως αυτή εκάστοτε τροποποιείται ή αντικαθίσταται·και | | |
|  |  |  | | |
| Επίσημη Εφημερίδα της Ε.Ε.: L 50, 20.2.2004,  σ. 62 |  | «Απόφαση 2004/158/ΕΚ της Επιτροπής της 16ης Φεβρουαρίου 2004 για την τροποποίηση της απόφασης 92/216/ΕΟΚ όσον αφορά τη δημοσίευση του καταλόγου των συντονιστικών αρχών», όπως αυτή εκάστοτε τροποποιείται ή αντικαθίσταται. | | |
|  |  | | | |
| …. του 2022 | Το Υπουργικό Συμβούλιο, ασκώντας τις εξουσίες που του χορηγούνται δυνάμει των διατάξεων του άρθρου 9 του περί Αναπαραγωγής των Ζώων Νόμου του 2022, εκδίδει τους ακόλουθους Κανονισμούς: | | | |
|  |  | | | |
| Συνοπτικός  τίτλος. | 1. Οι παρόντες Κανονισμοί θα αναφέρονται ως οι περί Αναπαραγωγής των Ζώων (Εμπόριο Ιπποειδών που Προορίζονται για Αγώνες και οι Όροι Συμμετοχής στους Αγώνες αυτούς) Κανονισμοί του 2022. | | | |
|  |  | | | |
| Ερμηνεία. | 2.-(1) Στους παρόντες Κανονισμούς, εκτός εάν από το κείμενο προκύπτει διαφορετική έννοια– | | | |
|  |  | | | |
|  | «αγώνας» σημαίνει κάθε ιππικό αγώνα και ιδίως τις ιπποδρομίες, την υπερπήδηση εμποδίων, τις αρματοδρομίες και τον διαγωνισμό ιππαγωγής, επιδείξεως και βαδίσματος˙ | | | |
|  |  | | | |
|  | «διοργανωτής αγώνων» σημαίνει κάθε φυσικό ή νομικό πρόσωπο το οποίο διοργανώνει αγώνες ιπποειδών, ο οποίος έχει αναγνωριστεί από την αρμόδια αρχή ˙ | | | |
|  |  | | | |
|  | «Νόμος» σημαίνει τον περί Αναπαραγωγής των Ζώων Νόμο ˙ | | | |
|  |  | | | |
|  | «Οδηγία 90/428/ΕΟΚ» σημαίνει την Οδηγία 90/428/ΕΟΚ του Συμβουλίου της 26ης Ιουνίου 1990 σχετικά με το εμπόριο ιπποειδών που προορίζονται για αγώνες και με τους όρους συμμετοχής στους αγώνες αυτούς, όπως αυτή εκάστοτε τροποποιείται ή αντικαθίσταται. | | | |
|  |  | | | |
|  | (2) Οποιοιδήποτε άλλοι όροι, οι οποίοι χρησιμοποιούνται στους παρόντες Κανονισμούς και δεν ερμηνεύονται διαφορετικά σε αυτούς, έχουν την έννοια που αποδίδεται σε αυτούς στον Νόμο. | | | |
|  |  | | | |
| Απαγορευτικές διατάξεις και παρεκκλίσεις. | 3.-(1) Οι κανόνες που διέπουν τους αγώνες που διοργανώνονται στη Δημοκρατία δεν επιτρέπεται να κάνουν καμία διάκριση μεταξύ των ιπποειδών που είναι καταχωρισμένα στα βιβλία αναπαραγωγής στη Δημοκρατία και των ιπποειδών που είναι καταχωρισμένα σε άλλο κράτος μέλος. | | | |
|  | (2) Οι κανόνες που διέπουν τους αγώνες που διοργανώνονται στη Δημοκρατία δεν επιτρέπεται να κάνουν καμία διάκριση μεταξύ των ιπποειδών καταγωγής της Δημοκρατίας και των ιπποειδών καταγωγής άλλου κράτους μέλους. | | | |
|  |  | | | |
|  | (3) Οι προβλεπόμενες στις παραγράφους (1) και (2) υποχρεώσεις αφορούν ιδίως- | | | |
|  |  | | | |
|  | (α) | | | τα κριτήρια, ιδίως προκειμένου περί κατώτατων ή ανώτατων ορίων, για τη συμμετοχή στον αγώνα˙ |
|  |  | | |  |
|  | (β) | | | την κρίση κατά τους αγώνες˙ |
|  |  | | |  |
|  | (γ) | | | τα έπαθλα ή τα κέρδη που ενδεχομένως απορρέουν από τον αγώνα. |
|  |  | | | |
|  | (4) Οι προβλεπόμενες στις παραγράφους (1), (2) και (3) υποχρεώσεις δεν εφαρμόζονται σε περίπτωση διοργάνωσης- | | | |
|  |  | | | |
|  | (α) | | | αγώνων ιπποειδών που είναι εγγεγραμμένα σε ειδικό βιβλίο αναπαραγωγής, προκειμένου να επιτευχθεί η βελτίωση της φυλής˙ |
|  |  | | |  |
|  | (β) | | | περιφερειακών αγώνων για την επιλογή των ιπποειδών˙ |
|  |  | | |  |
|  | (γ) | | | εκδηλώσεων ιστορικού ή παραδοσιακού χαρακτήρα. |
|  |  | | |  |
|  | (5) Ο διοργανωτής αγώνων ή εκδηλώσεων που προβλέπονται στις πρόνοιες της παραγράφου (4),ενημερώνει εκ των προτέρων την αρμόδια αρχή για την πρόθεση διοργάνωσης τέτοιων αγώνων ή εκδηλώσεων. | | | |
|  |  | | |  |
|  | (6) Η αρμόδια αρχή σε περίπτωση που προτίθεται να εφαρμόσει τις παρεκκλίσεις που αναφέρονται στη παράγραφο (4) ενημερώνει εκ των προτέρων τα άλλα κράτη μέλη και το κοινό για την πρόθεσή της και τους λόγους εφαρμογής αυτών. | | | |
|  |  | | | |
| Έπαθλα  και κέρδη  από κάθε  αγώνα. | 4-(1) Κάθε διοργανωτής αγώνων κατακρατεί το είκοσι τοις εκατό (20%) του συνολικού ποσού των αναφερόμενων στην υποπαράγραφο (γ) της παραγράφου (3) του Κανονισμού 3 επάθλων ή κερδών για κάθε αγώνα ή είδος αγώνα, για τη διαφύλαξη, την προώθηση και τη βελτίωση της ιπποτροφίας. | | | |
|  |  | | | |
|  | (2) Η αρμόδια αρχή καθορίζει με απόφασή της τα κριτήρια για την κατανομή των χρημάτων αυτών και τα κοινοποιεί στα άλλα κράτη μέλη και στο κοινό: | | | |
|  |  | | | |
|  | Νοείται ότι, για τον καθορισμό των εν λόγω κριτηρίων η αρμόδια αρχή δύναται να ζητήσει την άποψη των διοργανωτών αγώνων εφόσον αυτό χρειάζεται. | | | |
|  |  | | | |
| Συντονιστική Αρχή. | 5. Η Συντονιστική Αρχή η οποία προβλέπεται στην παράγραφο (η) του άρθρου (3) του Νόμου συγκεντρώνει δεδομένα τα οποία αφορούν- | | | |
|  |  | | | |
|  | (α) | | τους αγώνες που διοργανώνονται σύμφωνα με τις πρόνοιες της παραγράφου (4) του Κανονισμού 3, και | |
|  |  | |  | |
|  | (β) | | τα κριτήρια που έχουν καθοριστεί σύμφωνα με τις πρόνοιες της παραγράφου (2) του Κανονισμού 4. | |
|  |  | | | |
| Απόρριψη αίτησης συμμετοχής  σε αγώνα. | 6. Σε περίπτωση που ο διοργανωτής απορρίπτει αίτηση συμμετοχής σε αγώνα ιπποειδούς καταχωρισμένου σε άλλο κράτος μέλος, οι λόγοι της απόρριψης ανακοινώνονται γραπτώς στον ιδιοκτήτη ή τον εκπρόσωπό του. | | | |
|  |  | | | |
| Έναρξη της ισχύος των παρόντων Κανονισμών. | 7. Οι παρόντες Κανονισμοί τίθενται σε ισχύ από την ημερομηνία έναρξης του περί Αναπαραγωγής των Ζώων Νόμου του 2022. | | | |
|  |  | | | |

Αρ. Φακ.: 23.03.059.055-2022

ΚλΧ/ΧΧΡ